
VALUTAZZJONI BAĠITARJA
għall-Kumitat għall-Industrija, ir-Riċerka u l-Enerġija dwar il-proposta għal regolament tal-Parlament Ewropew u tal-Kunsill li jistabbilixxi l-Programm Qafas għar-Riċerka u l-Innovazzjoni, Orizzont Ewropa, għall-perjodu 2028-2034, li jistabbilixxi r-regoli tiegħu għall-parteċipazzjoni u d-disseminazzjoni, u li jħassar ir-Regolament (UE) 2021/695
(COM (2025)0543 – C10‑0164/2025 – 2025/0543(COD))
<Intro>Bis-saħħa tal-Artikolu 58 tar-Regoli ta’ Proċedura, il-Kumitat għall-Baġits ħareġ valutazzjoni tal-proposta u kkonkluda dan li ġej:</Intro>
Il-Kumitat għall-Baġits,
A.	billi r-rapport Draghi jidentifika r-Riċerka u l-Innovazzjoni bħala wieħed mill-muturi ewlenin wara l-produttività u l-benesseri tan-nies, li kapaċi jiġġeneraw esternalitajiet pożittivi u jappoġġaw l-awtonomija strateġika u l-mudell soċjali tal-UE; billi r-rapport jappoġġa t-tfassil ta’ programm aktar sempliċi ffukat fuq prijoritajiet magħżula u baġit miżjud ta’ EUR 200 biljun; 
B. 	billi l-evalwazzjoni interim ta’ Orizzont Ewropa[footnoteRef:1] tikkonferma l-valur miżjud Ewropew għoli, ir-rilevanza u l-effettività tiegħu; u, billi l-evalwazzjoni tenfasizza li minkejja ż-żieda fir-rata medja ta’ suċċess minn 12 % f’Orizzont 2020 għal 16,4 % f’Orizzont Ewropa, 30 % biss tal-proposti ta’ kwalità għolja setgħu jiġu ffinanzjati u kienu jkunu meħtieġa EUR 81,8 biljun addizzjonali biex jiġu ffinanzjati kollha; [1:  SWD(2025) 110 final “Interim Evaluation of the Horizon Europe Framework Programme for Research and Innovation (2021-2024)” (Evalwazzjoni Interim tal-Programm Qafas għar-Riċerka u l-Innovazzjoni Orizzont Ewropa)] 

C. 	billi d-dikjarazzjoni ta’ Budapest tiddikjara mill-ġdid l-importanza li 3 % tal-PDG jiġi ddedikat għar-R&Ż sal-2030; billi fis-26 sena mid-dikjarazzjoni ta’ Barċellona, ftit Stati Membri biss laħqu din il-mira; billi l-Programm Qafas Orizzont Ewropa jista’ jappoġġa l-kisba ta’ tali mira u jingrana fondi addizzjonali minn entitajiet pubbliċi u privati; 
D. 	billi r-rapport Letta jipproponi l-ħames libertà ġdida biex jissaħħu r-riċerka, l-innovazzjoni u l-edukazzjoni fis-Suq Uniku;
[bookmark: _Hlk224037259]1.	Iqis li l-pakkett tal-programm għandu jiżdied minn EUR 154 biljun għal EUR [ċifra mir-rapport interim, fi prezzijiet attwali u tal-2025] sabiex l-ekonomija Ewropea tingħata l-ispinta meħtieġa għall-innovazzjoni f’setturi ewlenin, biex jiġu żgurati livelli adegwati ta’ finanzjament għall-prijoritajiet u l-objettivi tal-programm kollha, filwaqt li jiġi appoġġat l-objettiv li 3 % tal-PDG jiġi ddedikat għall-infiq fuq ir-R&Ż sal-2030;
2.	Iqis li jridu jkunu disponibbli biżżejjed riżorsi umani mill-bidu nett u matul il-perjodu ta’ programmazzjoni kollu tal-QFP li jmiss biex tiġi żgurata implimentazzjoni effettiva tal-programm Orizzont Ewropa;
3.	Jirrimarka li t-tqassim tal-baġit fl-Artikolu 6 jinkludi biss 7 ammonti indikattivi fil-livell tal-partiti meta mqabbel ma’ 15 fil-perjodu 2021-2027; jesprimi tħassib minħabba n-nuqqas ta’ baġit prevedibbli għal ħafna azzjonijiet – b’mod partikolari fi ħdan il-pilastri I u III – fejn il-benefiċjarji ma għandhomx pakkett finanzjarju ċar; jinnota li dan jagħti lill-Kummissjoni latitudni kbira biex tibdel u tiddeċiedi dwar il-prijoritajiet tal-infiq matul l-implimentazzjoni mingħajr ebda valur miżjud għar-riċerkaturi, għall-innovaturi u għall-SMEs li jibbenefikaw mill-programm; jirrakkomanda li jiġu stabbiliti pakketti sekondarji indikattivi fl-att bażiku biex jiżdiedu l-prevedibbiltà, it-trasparenza u r-responsabbiltà;
4.	Jirrikonoxxi li l-flessibbiltà hija karatteristika importanti tal-proposta tal-Kummissjoni għall-arkitettura tal-QFP 2028-2034; ifakkar, madankollu, fil-ħtieġa li jiġu żgurati riżorsi annwali prevedibbli u suffiċjenti għall-programm Orizzont Ewropa, fid-dawl tan-natura fit-tul tal-proġetti ta’ riċerka u innovazzjoni; iqis li allokazzjoni baġitarja indikattiva għal kull partita tal-programm tiżgura l-prevedibbiltà għall-benefiċjarji finali, mingħajr ma ċċaħħad lill-awtorità baġitarja mill-prerogattivi tagħha; 
5.	Jiddispjaċih dwar in-nuqqas ta’ nomenklatura baġitarja indikattiva dettaljata biżżejjed proposta fid-Dikjarazzjoni Finanzjarja u Diġitali Leġiżlattiva (LFDS), li tinkludi biss 5 linji baġitarji, meta mqabbla ma’ 44 fil-perjodu 2021-2027; iqis li dan se jfixkel is-sorveljanza, il-prevedibbiltà u l-kapaċità tal-awtorità baġitarja li tmexxi b’mod preċiż il-prijoritajiet ta’ politika fil-proċedura baġitarja annwali; jesprimi tħassib dwar il-fatt li l-arkitettura baġitarja aggregata żżejjed tiffaċilita b’mod drammatiku t-trasferimenti li mhumiex soġġetti għal deċiżjoni tal-awtorità baġitarja;
6.	Jinsisti li leġiżlazzjoni dettaljata u soda biżżejjed, b’livell xieraq ta’ governanza, hija kundizzjoni għal teħid xieraq ta’ deċiżjonijiet baġitarji u sorveljanza parlamentari adegwata matul l-implimentazzjoni tal-baġit; iqis li “mekkaniżmu ta’ tmexxija” mibni ħażin ma jista’ jikkumpensa għall-ebda telf ta’ setgħat leġiżlattivi jew baġitarji tal-Parlament;
7.	Ifakkar li l-proposta tinkludi l-possibbiltà li tintuża garanzija baġitarja; jisħaq li l-implikazzjonijiet baġitarji tal-operazzjonijiet ta’ teħid u ta’ għoti b’self fl-ambitu tal-Programm Qafas Orizzont Ewropa jridu jiġu identifikati b’mod ċar, ippreżentati b’mod trasparenti u mmonitorjati bir-reqqa matul il-perjodu tal-QFP; jinsisti li d-deċiżjonijiet kollha relatati ma’ tali operazzjonijiet iridu jirrispettaw bis-sħiħ is-setgħat tal-koleġiżlaturi u l-prerogattivi tal-awtorità baġitarja; 
8.	Jenfasizza li l-Fond Scale-up Europe jaqdi l-objettivi li jiġu sfruttati l-promoturi tat-teknoloġija Ewropej li joħolqu valur strateġiku fit-tul għall-UE, f’konformità mal-objettivi tar-rapport Draghi; ifakkar li dan il-Fond huwa strument uniku li jiġbor flimkien il-baġit tal-UE u l-investituri privati biex jaċċessaw kapital sinifikanti għall-kumpaniji fl-istadju ta’ tkabbir u scale-up; jitlob bil-qawwa li l-Fond Scale-up Europe jkompli l-missjoni tiegħu fi ħdan il-Kunsill Ewropew tal-Innovazzjoni fil-QFP li jmiss;
9.	jenfasizza li s-suċċess tal-Fond Scale-up Europe jinsab fit-tkomplija tal-investimenti scale-up lil hinn mill-2027;
10.	Jisħaq fuq il-fatt li l-użu tad-dħul assenjat estern fl-ambitu tal-Programm Qafas Orizzont Ewropa jrid ikun kompletament trasparenti u soġġett għal skrutinju parlamentari effettiv; jieħu nota, f’dan ir-rigward, tad-dispożizzjonijiet relatati mal-kontribuzzjonijiet finanzjarji minn kwalunkwe pajjiż terz parteċipant u donaturi oħrajn; jissottolinja li, jekk il-kumitat ewlieni jqis li jemenda d-dispożizzjonijiet relatati mad-dħul assenjat estern, dan għandu jsir f’koordinazzjoni mal-Kumitat għall-Baġits u mal-kumitati l-oħra biex jiġi żgurat approċċ konsistenti;
11.	Ifakkar fil-proposta għal Regolament li jistabbilixxi qafas għall-ittrekkjar tan-nefqa baġitarja u għall-prestazzjoni tal-baġit u regoli orizzontali oħrajn għall-programmi u għall-attivitajiet tal-Unjoni (ir-“Regolament dwar il-Prestazzjoni”), li jistabbilixxi lista simplifikata unika għall-indikaturi tal-prestazzjoni u d-dispożizzjonijiet dwar il-monitoraġġ u l-evalwazzjoni, li wħud minnhom huma rilevanti għall-Programm Qafas Orizzont Ewropa; ifakkar li l-applikazzjoni tal-prinċipji orizzontali għandha sseħħ meta dan ikun fattibbli u xieraq f’konformità mar-regoli speċifiċi għas-settur, kif previst fir-riformulazzjoni tar-Regolament Finanzjarju, sabiex jiġi żgurat li dawn jiġu applikati b’mod li jqis kif xieraq l-ispeċifiċitajiet tal-programmi settorjali; jissottolinja li kwalunkwe bidla fl-arkitettura, fl-objettivi u fl-azzjonijiet eliġibbli fl-ambitu tal-programm jeħtieġ li tiġi riflessa b’mod xieraq fid-dispożizzjonijiet ta’ monitoraġġ skont l-Anness I tar-Regolament dwar il-Prestazzjoni, bħala parti mill-proċess ta’ emendar u negozjar ta’ dak ir-regolament.
12.	Iqis li d-diżimpenji tar-riċerka għandhom jerġgħu jintużaw bis-sħiħ biex jgħinu fit-tisħiħ tal-kapaċità tar-riċerka tal-Unjoni, mingħajr ma jiġu imposti limiti artifiċjali fuq dawn l-ammonti, xi ħaġa li mhijiex stabbilita fir-Regolament Finanzjarju[footnoteRef:2]; iqis ukoll li r-rimborżi minn strumenti finanzjarji għandhom jibqgħu disponibbli fi ħdan il-programm Orizzont Ewropa. [2:  Ir-Regolament (UE, Euratom) 2024/2509 tal-Parlament Ewropew u tal-Kunsill tat-23 ta’ Settembru 2024 dwar ir-regoli finanzjarji applikabbli għall-baġit ġenerali tal-Unjoni (riformulazzjoni), ĠU L, 2024/2509, ELI: http://data.europa.eu/eli/reg/2024/2509/oj ] 

Fil-qafas tal-valutazzjoni baġitarja tiegħu, il-Kumitat għall-Baġits jippreżenta wkoll l-emendi li ġejjin għall-abbozz ta’ proposta.
[bookmark: _Hlk203492957]<RepeatBlock-Amend>
<Amend>Emenda		<NumAm>1</NumAm>
<DocAmend>Proposta għal regolament</DocAmend>
<Article>Premessa 34</Article>
	

	Test propost mill-Kummissjoni
	Emenda

	34.	Meta l-appoġġ tal-Unjoni permezz tal-Programm irid jingħata fil-forma ta’ garanzija baġitarja jew strument finanzjarju, inkluż meta kkombinat ma’ appoġġ mhux ripagabbli f’operazzjoni ta’ taħlit, ħlief għall-istrumenti finanzjarji tal-EIC, dan l-appoġġ jenħtieġ li jingħata esklużivament mill-Istrument InvestEU tal-FEK skont ir-regoli applikabbli tal-Istrument InvestEU tal-FEK. 
	34.	Meta l-appoġġ tal-Unjoni permezz tal-Programm irid jingħata fil-forma ta’ garanzija baġitarja jew strument finanzjarju, inkluż meta kkombinat ma’ appoġġ mhux ripagabbli f’operazzjoni ta’ taħlit, ħlief għall-istrumenti finanzjarji tal-EIC – inkluż il-Fond Scale-up Europe, dan l-appoġġ jenħtieġ li jingħata esklużivament mill-Istrument InvestEU tal-FEK skont ir-regoli applikabbli tal-Istrument InvestEU tal-FEK.


Or.<Original>{EN}en</Original>
</Amend>
<Amend>Emenda		<NumAm>2</NumAm>
<DocAmend>Proposta għal regolament</DocAmend>
<Article>Premessa 38a (ġdida)</Article>
	

	Test propost mill-Kummissjoni
	Emenda

	
	(38a)	Id-dispożizzjonijiet ta’ dan ir-Regolament kif ukoll l-arranġamenti ta’ governanza tiegħu jenħtieġ li jwasslu għat-teħid xieraq ta’ deċiżjonijiet mill-awtorità baġitarja u għal sorveljanza parlamentari xierqa. B’mod partikolari, kwalunkwe speċifikazzjoni tal-arkitettura interna tal-programm jenħtieġ li tiġi riflessa kif dovut fin-nomenklatura tal-baġit permezz tal-introduzzjoni ta’ linji baġitarji korrispondenti.


Or.<Original>{EN}en</Original>
</Amend>

<Amend>Emenda		<NumAm>3</NumAm>

<DocAmend>Proposta għal regolament</DocAmend>
<Article>Premessa 38b (ġdida)</Article>
	

	Test propost mill-Kummissjoni
	Emenda

	
	(38b)	L-implikazzjonijiet ta’ dan ir-Regolament fuq il-baġit tal-Unjoni ġew ivvalutati+ skont l-Artikolu 310(4) tat-Trattat dwar il-Funzjonament tal-Unjoni Ewropea. Jenħtieġ li jiġu allokati biżżejjed riżorsi finanzjarji u umani għall-implimentazzjoni tiegħu, filwaqt li jitqies l-impatt tal-finanzjament tiegħu fuq programmi jew politiki oħra tal-Unjoni u tiġi żgurata l-kompatibbiltà tiegħu mal-qafas finanzjarju pluriennali, mas-sistema tar-riżorsi proprji u mal-Ftehim Interistituzzjonali korrispondenti, kif ukoll mal-prinċipji baġitarji stabbiliti fir-Regolament (UE, Euratom) 2024/2509 tal-Parlament Ewropew u tal-Kunsill[1].

	
	____________________

	
	+Pro memoria: Valutazzjoni baġitarja tal-Kumitat għall-Baġits tal-Parlament Ewropew dwar il-proposta għal Deċiżjoni tal-Kunsill dwar ir-Regolament tal-Parlament Ewropew u tal-Kunsill li jistabbilixxi l-Programm Qafas għar-Riċerka u l-Innovazzjoni, Orizzont Ewropa, għall-perjodu 2028-2034, li jistabbilixxi r-regoli tiegħu għall-parteċipazzjoni u d-disseminazzjoni, u li jħassar ir-Regolament (UE) 2021/695.

	
	[1] Ir-Regolament (UE, Euratom) 2024/2509 tal-Parlament Ewropew u tal-Kunsill tat-23 ta’ Settembru 2024 dwar ir-regoli finanzjarji applikabbli għall-baġit ġenerali tal-Unjoni (ĠU L, 2024/2509, 26.9.2024, ELI: http://data.europa.eu/eli/reg/2024/2509/oj).


Or.<Original>{EN}en</Original>
</Amend>
<Amend>Emenda		<NumAm>4</NumAm>
<DocAmend>Proposta għal regolament</DocAmend>
<Article>Premessa 38c (ġdida)</Article>
	

	Test propost mill-Kummissjoni
	Emenda

	
	(38c)	F’konformità mal-Artikolu 15(3) tar-Regolament Finanzjarju, id-diżimpenji tar-riċerka jenħtieġ li jerġgħu jintużaw biex jgħinu fit-tisħiħ tal-kapaċità tar-riċerka tal-Unjoni, mingħajr ebda limitu preventiv li jirrestrinġi lill-awtorità tal-baġit fil-proċedura baġitarja annwali. 


Or.<Original>{EN}en</Original>
</Amend>
<Amend>Emenda		<NumAm>5</NumAm>
<DocAmend>Proposta għal regolament</DocAmend>
<Article>Artikolu 6 – paragrafu 1</Article>
	

	Test propost mill-Kummissjoni
	Emenda

	1.	Il-pakkett finanzjarju indikattiv għall-implimentazzjoni tal-Programm għall-perjodu 2028-2034 hu stabbilit għal EUR 175 002 000 000 fi prezzijiet attwali. 
	1.	Il-pakkett finanzjarju indikattiv għall-implimentazzjoni tal-Programm għall-perjodu 2028-2034 hu stabbilit għal EUR [daħħal in-numru mir-Rapport interim dwar il-proposta għall-qafas finanzjarju pluriennali għall-2028-2034 (2025/0571R(APP)), fi prezzijiet attwali u tal-2025]; 


Or.<Original>{EN}en</Original>
</Amend>
<Amend>Emenda		<NumAm>6</NumAm>
<DocAmend>Proposta għal regolament</DocAmend>
<Article>Artikolu 10 – paragrafu 3</Article>
	

	Test propost mill-Kummissjoni
	Emenda

	3.	Bl-eċċezzjoni tal-istrumenti finanzjarji tal-EIC (Fond) fejn l-appoġġ tal-Unjoni jingħata fil-forma ta’ garanzija baġitarja jew strument finanzjarju, inkluż meta kkombinat ma’ appoġġ mhux ripagabbli f’operazzjoni ta’ taħlit, dan għandu jiġi pprovdut esklużivament permezz tal-Istrument InvestEU tal-Fond Ewropew għall-Kompetittività u implimentat f’konformità mar-regoli applikabbli tal-Istrument InvestEU tal-Fond Ewropew għall-Kompetittività permezz tal-ftehimiet ta’ kontribuzzjoni jew ta’ garanzija konklużi għal dak l-għan. Meta l-Programm juża l-Istrument InvestEU tal-FEK, dan għandu jipprovdi l-proviżjonament għat-telf mis-self għall-garanzija baġitarja u l-finanzjament għall-istrumenti finanzjarji, inkluż meta jiġi kkombinat ma’ appoġġ mhux ripagabbli fil-forma ta’ operazzjoni ta’ taħlit. 
	3.	Bl-eċċezzjoni tal-istrumenti finanzjarji tal-EIC (Fond) – inkluż il-Fond Scale-up Europe – meta l-appoġġ tal-Unjoni jingħata fil-forma ta’ garanzija baġitarja jew strument finanzjarju, inkluż meta kkombinat ma’ appoġġ mhux ripagabbli f’operazzjoni ta’ taħlit, dan għandu jiġi pprovdut esklużivament permezz tal-Istrument InvestEU tal-Fond Ewropew għall-Kompetittività u implimentat f’konformità mar-regoli applikabbli tal-Istrument InvestEU tal-Fond Ewropew għall-Kompetittività permezz tal-ftehimiet ta’ kontribuzzjoni jew ta’ garanzija konklużi għal dak l-għan. Meta l-Programm juża l-Istrument InvestEU tal-FEK, dan għandu jipprovdi l-proviżjonament għat-telf mis-self għall-garanzija baġitarja u l-finanzjament għall-istrumenti finanzjarji, inkluż meta jiġi kkombinat ma’ appoġġ mhux ripagabbli fil-forma ta’ operazzjoni ta’ taħlit, sal-ammont massimu tal-garanzija baġitarja stabbilita bir-Regolament dwar il-FEK. 


Or.<Original>{EN}en</Original>
</Amend>
<Amend>Emenda		<NumAm>7</NumAm>
<DocAmend>Proposta għal regolament</DocAmend>
<Article>Artikolu 7 – paragrafu 2a (ġdid)</Article>
	

	Test propost mill-Kummissjoni
	Emenda

	
	(2a)	[Mill-1 ta’ Jannar 2028 / id-data tal-bidu tal-programm], b’deroga mill-ewwel, mit-tieni u mr-raba’ subparagrafi tal-Artikolu 212(3) tar-Regolament (UE, Euratom) 2024/2509, id-dħul, ir-ripagamenti u l-irkupri minn strumenti finanzjarji ffinanzjati minn dan ir-Regolament u mill-predeċessuri tiegħu pprovduti permezz tal-Fond Ewropew għall-Kompetittività għandhom jintużaw biex jipprovdu appoġġ tal-Unjoni fl-ambitu tal-programm Orizzont Ewropa. B’deroga mill-punt (f) tal-Artikolu 21(3) u f’konformità mal-Artikolu 21(5) tar-Regolament (UE, Euratom) 2024/2509, dawn ir-riżorsi għandhom jikkostitwixxu dħul assenjat estern lill-programm Orizzont Ewropa. Id-dħul, ir-ripagamenti u l-irkupri minn strumenti finanzjarji implimentati mill-Fond tal-EIC għandhom jibqgħu fuq il-karta tal-bilanċ tal-Fond tal-EIC.


Or.<Original>{EN}en</Original>
</Amend>
<Amend>Emenda		<NumAm>8</NumAm>
<DocAmend>Proposta għal regolament</DocAmend>
<Article>Artikolu 7 - paragrafu 2b (ġdid)</Article>
	

	Test propost mill-Kummissjoni
	Emenda

	
	(2b)	L-approprjazzjonijiet ta’ impenn li jikkorrispondu għall-ammont ta’ diżimpenji li jirriżultaw min-nuqqas ta’ implimentazzjoni totali jew parzjali ta’ proġetti ta’ riċerka għandhom jerġgħu jsiru disponibbli għal dan il-Programm, fil-kuntest tal-proċedura baġitarja, bi prijorità għall-istess objettiv.

